Diari Oficial de la Generalitat Valenciana


Sumari del DOGV 5817, del 30-07-2008 (2008/9434)

RESOLUCIÓ de 18 de juliol de 2008 de la Direcció General d'Universitat i Estudis Superiors, per la qual s'establix el calendari de les proves d'accés a les ensenyances superiors de Música, Art Dramàtic i Dansa.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5817

Data del DOGV
:   30-07-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/9434


Data del document
:   18-07-2008

Organisme emissor
:   Conselleria d'Educació

Tipus de document
:   Resolució

Descriptors 

:   * espectacles
    * música
    * accés a l'educació
    * legislació escolar
    * examen
    * educació artística

RESOLUCIÓ de 18 de juliol de 2008 de la Direcció General d'Universitat i Estudis Superiors, per la qual s'establix el calendari de les proves d'accés a les ensenyances superiors de Música, Art Dramàtic i Dansa. [2008/9434]  
La Resolució de 20 de maig de 2005, de la Direcció General d'Ensenyament, per la qual es regula la realització i l'avaluació de les proves d'accés als estudis superiors de Música, Art Dramàtic i Dansa de l'alumnat que no disposa del títol de Batxillerat o equivalent, establix el termini d'inscripció per a concórrer a les proves, els centres en què han de realitzar-se i els continguts sobre els quals versaran els distints exercicis de què consten les proves.  
Així mateix, l'esmentada resolució preveu el procediment i els requisits que han de complir els aspirants per a sol·licitar l'exempció de la prova de valencià.  
L'apartat segon de la Resolució de 20 de maig de 2005 establix que el calendari anual per a realitzar les proves d'accés a estes ensenyances superiors el determinarà la Direcció General d'Universitat i Estudis Superiors.  
Per això, en virtut de les competències que em conferix el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, resolc:  
El calendari de les proves d'accés a les ensenyances superiors d'Art Dramàtic, dansa i música, per al curs 2008/09, serà el següent:  
1. Termini d'inscripció:  
- De l'1 al 5 de setembre de 2008  
2. Prova específica a les distintes especialitats per a alumnes amb requisits acadèmics:  
- Art Dramàtic: del 16 de setembre al 3 d'octubre de 2008  
- Música i Dansa: del 16 al 30 de setembre de 2008  
3. Prova extraordinària per a alumnes sense requisits acadèmics:  
3.1. Prova humanística:  
La realització de tots els exercicis de què consta la prova humanística serà els dies 11 i 12 de setembre, amb l'horari següent:  
- Dia 11 de setembre  
· 09:00-10:30 hores: Castellà: Llengua i Literatura  
· 11:00-12:30 hores: Història  
· 16:30-18:00 hores: Valencià: Llengua i Literatura  
Les sol·licituds d'exempció de la prova de valencià es resoldran i es comunicaran abans de les 14:00 hores del dia 11 de setembre. Els alumnes que no hi figuren hauran de realitzar la prova, independentment que les seues reclamacions o al·legacions estiguen en tràmit.  
- Dia 12 de setembre  
· 09:00-10:30 hores: Idioma estranger  
· 11:00-12:30 hores: Filosofia  
Exempció de la prova de valencià:  
Tota la documentació necessària per a sol·licitar l'exempció de la prova de valencià haurà de presentar-se en el moment de la preinscripció. En cas contrari no es podrà tindre en compte.  
Els conservatoris superiors de Música i Dansa i l'Escola Superior d'Art Dramàtic enviaran el dia 5 de setembre, improrrogablement, la documentació de les sol·licituds d'exempció de la prova de valencià a la Direcció General d'Ordenació i Centres Docents, Servici d'Ensenyament en Valencià, per mitjà d'un servici de missatgeria.  
3.2. Prova específica:  
- Art Dramàtic: del 16 de setembre al 3 d'octubre de 2008  
- Música i Dansa: del 16 al 30 de setembre de 2008  
3.3. Prova teoricopràctica:  
- Dia 15 a les 10:00  
4. Valoració del Títol Professional de Música i Dansa en l'accés a les ensenyances superiors  
En aplicació al que establixen la disposició addicional primera del Reial Decret 1577/2006, de 22 de desembre, (BOE de 20.01.2007) i els decrets 158/2007 i 156/2007, pel qual es fixen els aspectes bàsics del currículum de les ensenyances professionals de Música i Dansa que regula la Llei Orgànica d'Educació 2/2006, de 3 de maig, la nota mitjana de l'expedient dels estudis professionals constituirà el 50% de la nota de la prova en el cas dels alumnes que opten i estiguen en possessió del títol professional de Música.  
Així mateix, els alumnes que opten a la prova d'accés a les distintes especialitats i que estiguen en possessió del títol professional de Música hauran de portar el dia de la matrícula el certificat de l'expedient a l'especialitat que concorren en el qual constarà la nota mitjana de l'alumne.   
5. Formalització de la matrícula de nous ingressos:  
- Art Dramàtic: del 6 al 31 d'octubre de 2008  
- Música i Dansa: de l'1 al 24 d'octubre de 2008  
En cas de ser estimada qualsevol reclamació contra els exercicis de què consta la prova d'accés, la qualificació final serà modificada en el que corresponga.  
Les característiques i criteris bàsics de valoració de cada un dels exercicis corresponents a les matèries comunes del Batxillerat, seran les que figuren en l'annex II de la Resolució de 20 de maig de 2005.  
La present resolució es farà pública en l'Escola Superior d'Art Dramàtic i en tots els conservatoris superiors de Música i Dansa a través dels mitjans habituals (pàgina web, tauler d'anuncis i d'altres)  
.  
València, 18 de juliol de 2008.- El director general d'Universitat i Estudis Superiors: Herminio García Cuadra.